Dagiti subprepektura ti Hapon
Ti Subprepektura ti Hapon (支庁, shichō) ket ti porma ti Hapon iti bukod a panagturay a mangipatengnga iti isip kadagiti banag iti baba ti agpang ti prepektura. Daytoy ket agtignay a kas ti nalatlatak nga administrasion ti estado ken kas parte ti sistema ti bukod a panagturay.[1]
PakasaritaanUrnosen
Naikkanda iti depenitibo a porma idi 1878 (Meiji 11).[2]
Pinundar ti gobierno ti Meiji ti subprepektura (郡, -gun) a kas maysa nga administratibo a yunit.[1]
Idi 1888 (Meiji 21), ti subrepektura a kas maysa a porma ti bukod a panagturay ket opisial a binigbig kas nasapsapasap ngem dagiti sibik a korporasion a kas dagiti siudad, ili ken purok.[2]
Adda dagiti dadduma a prepektura ti Hapon nga itan ket, wenno dati, a nabingbingay kadagiti subprepektura. Ti subprepektura ket ti turay ti mangpalikmut a "sanga ti opisina" iti gobierno ti prepektura. Iti kadawyan, buklen ti lugar ti subprepektura dagti bassit a sangadosena a siudad, dagiti ili, ken/wenno dagiti purok. Naporma dagiti subprepektura tapno makaited kadagiti serbisio ti gobierno ti prepektura kadagiti heograpiko nga adayo a lugar. Kadawyanda a saan a maus-usar kadagiti adres ti koreo.
Dagiti adda a subprepekturaUrnosen
- Hokkaidō, ti kadakkelan a prepektura iti Hapon babaen ti kalawa, nabingbingay idi kadagiti sangapulo ket uppat a subprepektura. Naporma dagitoy idi 1897. Saan a nagiraman dagiti subprepektura kadagiti nangruna a siudad, kas ti Sapporo ken Hakodate, aginggana idi 1922. Nasukatan idi 2010 babaen dagiti 9 a Sapasap a Subprepektural nga Opsina ken dagiti 5 Subprepektural nga Opisina. Kitaen: Dagiti subprepektura ti Hokkaido
- Kagoshima, addaan kadagiti dua a subprepektura, ti Ōshima ken Kumage, a mabirukan iti Amami ken Nishinoomote. Sakupenda dagiti isla a pagbaetan ti Kagoshima ken Okinawa.
- Miyazaki, aglaon iti bugbugtong a subprepektura, ti Nishiusuki, ti maysa nga adayo a distrito iti bantay iti amianan a laud a suli ti prepektura.
- Tokyo, aglaon kadagiti uppat a subprepektura a mangited kadagit iadministratibo a serbisio kadagiti agtataeng kadagiti dadduma a naiparaigid nga isla babaen ti Gobierno ti Metropolitano ti Tokyo. Dagiti uppat a sanga ti opisina ket mabirukan iti Hachijō,[3] Miyake,[4] Ogasawara[5] ken Ōshima.[6]
- Shimane, aglaon iti maysa a subprepektura a mangituray iti Is-isla Oki. Daytoy ti kaasitgan nga opisina ti gobierno ti Hapon iti Liancourt Rocks, ti maysa a bassit a grupo ti isla a tinengngel babaen ti Abagatan a Korea ngem tuntonen babaen ti Hapon.
- Yamagata, nabingbingay kadagiti uppat a subprepektura, iti tungngal maysa ket mabirukan iti maysa kadagiti uppat a nangruna nga urbano a lugar ti prepektura (Yamagata, Shinjo, Yonezawa ken tantanap ti Shonai).
Dagiti naipakasaritaan a subprepekturaUrnosen
- Hyōgo, sabali pay a heograpiko a dakkel a prepektura, nabingbingay idi kadagiti sangapulo a subprepektura, ngem ammo dagitoy itan akas dagiti opisina ti umili (県民局, kenmin-kyoku).
- Chiba, nabingbingay idi kadagiti lima a subprepektura aginggana idi 2003, idi nanaganan dagiti sanga ti opisina iti dagiti sentro ti umili (県民センター, kenmin-sentā).
- Nagasaki, addaan idi kadagiti tallo a subprepektura a mangited kdagiti serbisio kadagiti naiparaigid nga isla ti Tsushima, Iki ken Gotō. Nasukatan dagitoy babaen dagiti Rehional nga Opisina ken babaen dagiti Opisina ti Distrito.
- Okinawa, addaan idi kadagiti dua a subprepektura, ti Miyako ken Yaeyama, a mabirukan kadagiti isla ti Miyakojima ken Ishigaki. Dagitoy nga opisna ket nangited kadagiti serbisio ti prepektura kadagit iisolado a purpuro anangpalikmuy kadagita a dua nga isla. Nawaswasda idi Marso 2009 ken dagiti rebbeng ket innala babaen dagiti gobierno ti Siudad ti Miyakojima, Distrito ti Miyako, Siudad ti Ishigaki, ken Distrito ti Yaeyama, OkinawaDistrito ti Yaeyama.
Iti pay maipatinayon, idi 1907 ti Hapon ket nangporma iti Prepektura ti Karafuto taopno mangituray iti Sakhalin. Nabingbingay idi ti Karafuto kadagiti uppat a subprepektura: ti Toyohara (iti agdama nga aldaw a Yuzhno-Sakhalinsk), Maoka (iti agdama nga aldaw a Kholmsk), Esutoru (iti agdama nga aldaw a Uglegorsk) ken Shikuka (iti agdama nga aldaw a Makarov).
Adda dagiti bilang ti isla anagun-od babaen ti Hapon iti Tulag ti Versailles ket naikabilda babaen ti direksion ti Prepektura ti Abagatan a Pasipiko (南洋庁, Nan'yōchō) manipud idi 1922 aginggana idi 1945. Daytoy ket nabingbingay idi kadagiti innem a subprepektura, kadagiti isla ti Saipan, Yap, Palau, Truk, Pohnpei ken Jaluit. Idi Nobiembre 1943, naitipon dagiti innem a subprepektura kadagiti subprepektura ti "akindaya," "akinlaud" ken "akin-amianan", a nagtultuloy nga adda aginggana iti isusuko ti Hapon idi 1945.
Iti un-unanna ti Taiwan iti las-ud ti turay ti Hapon ket addaan kadagiti prepektura – ken (県), kanungpalan a naitermino iti shū (州) ken chō (庁) – nabingbingay kadagiti shichō. Kaaduan kadagiti kanungpalan a subprepektura ket nanagananda iti gun (郡, wenno dagiti pay "distrito").
Adda dagiti dadduma a teksto iti Ingles a sabali ti patarusna iti "sub-prepektura", nga imbes ket nga agus-usar iti chō ti Taiwan, a dagitoy idi ket dagiti adayo a prepektura nga awan unay ti populasionna, inkeddengda idi a kas "sub-", wenno "basbassit" a prepektura, kas iti, Hōko (ti Pescadores), Karenkō (Hualian) ken Taitō (Taitung).[7][8] Ti adda iti baybay a Hōko ket ayan idi dagiti dua a naudi a subprektura a nanaganan iti shichō: Makō (馬公支廳) ken Mōan (望安支廳).
(Kitaen: Politikal a pannakabingbingay ti Taiwan (1895–1945))
Dagiti nagibasaranUrnosen
- ^ a b Imperial Japanese Commission to the Louisiana Purchase Exposition. (1903). Japan in the beginning of the 20th century, p. 80.
- ^ a b Imperial Japanese Commission, p. 81.
- ^ Favro, S. (2010). Island Sustainability, p. 195 citing Tokyo Metropolitan Government, Outline of Hachijo Subprefecture, 2009.
- ^ Favro, p. 195 citing Tokyo Metropolitan Government, Outline of Miyake Subprefecture, 2009.
- ^ Yong Hong, Seoung. (2009). Maritime Boundary Disputes, Settlement Processes, and the Law of the Sea, p. 148.
- ^ Favro, p. 195 citing Tokyo Metropolitan Government, Outline of Oshima Subprefecture, 2009.
- ^ Kratoska, Paul H. (2006). Asian Labor in the Wartime Japanese Empire, p. 102.
- ^ Morris, Andrew. (2010). Colonial Project, National Game: A History of Baseball in Taiwan, p. 17.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn